Metal Hangar 18 « COLDPLAY пуснаха свежото видео към “A Head Full Of Dreams”\n« PROPHETS OF RAGE пуснаха нова песен за свободно слушане\nСлушайте новите парчета от DECOMPOSED »\nCOLDPLAY пуснаха свежото видео към “A Head Full Of Dreams”\nПубликувано от REYAV в 11:09 часа на 19.08.2016 г. Намира се в Видеоклипове, Новини\nДнес Coldplay представят клипа към “A Head Full Of Dreams” – четвъртия сингъл от хитовия запис, носещ същото име.\nВидеото е заснето в Мексико по време на напълно разпродаденото турне на Coldplay в Латинска Америка през април. Режисирано от Marcus Haney и в по-голямата си част заснето на 8мм филм, то ни показва бандата, яхнали колелетата си към Foro Sol (където подобриха собствения си рекорд за най-много публика). Видеото започва с небезизвестната реч на Charlie Chaplin “The Great Dictator”, с която е започнало и шоуто.\n“A Head Full Of Dreams” е първата песен в траклиста на седмия им студиен албум, който оглави класацията на iTunes в над 90 държави и има над 4 милиона продадени копия. Записът продължава да бъде в топ 10 в Обединеното кралство 38 седмици след излизането си през декември 2015, и направи Coldplay групата с най-много слушатели по света за тази година.\nОбиколката им в Щатите продължава след този уикенд с две шоута в Rose Bowl в LA. Турнето отведе музикантите в Латинска Америка и Европа, където изнесоха четири напълно разпродадени концерта в Лондонския Wembley Stadium. Досега за турнето са продадени над 2 милиона билета, а за всеки един от концертите, отзивите са повече от добри (от The Guardian нарекоха Coldplay “рок група с най-добрите шоута на стадиони”). За радост на феновете, групата ще обяви още дати за концерти през 2017.\nВидеата за първите три сингъла от албума “Adventure Of A Lifetime”, “Hymn For The Weekend” и “Up&Up” са гледани общо 955 милиона пъти в YouTube. Клиповете спечелиха на Coldplay три номинации (за Best Rock Video (за “Adventure Of A Lifetime”), Best Direction и Best Visual Effects (за “Up&Up”).\nКОКЛЮШ с концерт в бар „Grind“ (0) Родната гор/грайнд банда Коклюш ще забие на 01 декември във Варна. Мястото е бар Grind, началото е в 21 […] преди 8 години\nНовият албум на BON JOVI със световна премиера на 11-ти март (0) Най-чаканият албум за 2013г. – What About Now, който постави рекорд по предварителни заявки в musicmall.bg, излиза официално на […] преди 8 години\nAN THEOS отново на турне в България (1) Румънската банда AN THEOS отново ще посети родната ни страна. Фолк дружината, която гледахме на един от рождените дни […] преди 3 години


Албена Вулева на плаж - България Днес\nАлбена Вулева на плаж\nЛятото за Албена Вулева още не е свършило. Устатата бивша водеща на "Сигнално жълто" живее в Кипър, където времето още предразполага за плуване в морето.\nВулева използва свободния си почивен ден, за да събере тен като за последно. За да стигне до морето, Албена хваща автобус, които я дундурка за около 30 минути.\n"На плаж съм тръгнала - призна от Кипър Вулева. - В момента слушам Софи Маринова и Слави", каза още бившата водеща на "Сигнално жълто".


Кръгла маса на тема: „Представяне на иновативните подходи в дейността на Ученическия институт на Българската академия на науките (УчИ-БАН)“ се проведе в БТПП по инициатива на Съвета по иновации. Чрез виртуална класна стая, осигурена от Русенския университет “Ангел Кънчев“, в събитието се включиха и около 40 участника от цялата страна.\nКръглата маса беше открита и модерирана от доц. д-р Йосиф Аврамов, съпредседател на Съвета по иновации при БТПП и член на УС на БТПП, който накратко запозна присъстващите с дейността на съвета. Той покани участниците в УчИ-БАН (ученици в последните класове на гимназиите и студенти в първи курс на университетите) да се присъединят към състава на Центъра за младежко иновационно предприемачество за старт ъпи, който ще се създаде през есента на 2020 г. от Нов български университет, съвместно с Висшето училище по администрация и мениджмънт на франкофонията.\nОт името на ръководството на БАН приветствие към участниците отправи проф. Нина Атанасова, научен секретар на направление „Биомедицина и качество на живот“ в БАН.\nС включване онлайн от Бургас акад. Никола Съботинов, бивш председател на БАН и съпредседател на Съвета по иновации, също поздрави участниците в кръглата маса и сподели своите впечатления от работата на Ученическия институт.\nАкад. Петър Кендеров, ръководител на Ученическия институт на БАН, запозна участниците с целите, задачите, историята и постиженията на института. Презентация на тема „Успехи и проблеми в дейността на Ученическия институт към БАН“ беше предстaвена от Елена Панчовска, организатор на дейността на УчИ-БАН. Константин Делчев, дългогодишен и опитен ръководител на български отбори за участие в престижни международни състезания на млади учени, даде примери за много успешно участие на възпитаници на Ученическия институт в такива форуми.\nВиртуалната класна стая даде възможност на участниците от страната да следят онлайн в реално време дискусията, да се включват и споделят своя опит и теми на разработки, създадени с помощта на учени и ментори от БАН.\nОтлично впечатление направи презентацията „Neuromarketing“, която изнесе Тодор Белев от Английската езикова гимназия в София, от името на екипа с ръководител доц. Вера Кольовска от ИЕМПАМ – БАН и научен консултант проф. Димитър Масларов, началник на Неврологична клиника при Първа МБАЛ, София.\nАнелия Крумова, вече студентка по право, разказа за своята ползотворна работа със своите научни ръководители доц. Ваня Мичева от Института за български език на БАН и Антония Маровска, учител в СУ „П. Р. Славейков“, гр. Кърджали. Тя описа накратко своя проект „Думите от речника на баба“, посветен на говора и фолклора на жителите на с. Припек, Кърджалийска област. Нейното изследване показва, че говорът на село Припек е един от най-богатите на старинни думи и общността е съумяла да съхрани българския език и култура въпреки столетия съвместен живот със съседни турско- и гръцкоговорящи селища.\nОнлайн се включиха от Пловдив Катерина Прончева и Велислав Борисов, които са едва в 7 клас в Математическа гимназия „Акад. Кирил Попов“, Пловдив. Те разказаха за работата си с техния научен ръководител Невена Ичевска върху изработването на речник на фразеологизмите в бълг. език, изследвайки моделите, по които се образуват фразеологичните словосъчетания, тяхната продуктивност, механизмите за възникване и вариативност на формите. Велислав и Катерина са разработили езикови игри за по-лесното усвояване на тези езикови единици в часовете по български език. Извършената работа задълбочава подготовката на младите хора по български език, развива изследователския им опит, дава им възможност да изберат свой професионален път в бъдеще.\nДоц. Галина Момчева от Варненския свободен университет „Черноризец Храбър“, заедно с младежите Марк Илчев и Георги Атанасов се включи онлайн, за да разкаже за проекта, по който работят. Той е фокусиран върху биоинформатиката и образната диагностика в медицината. Уникалното при него е, че е част от своеобразна екосистема, в която взаимодеистват преподаватели в университети (не само от България), докторанти, студенти и ученици.\nЛюбомир Янчев, бивш участник в Ученическия институт по математика и информатика, разказа онлайн за успешно реализирани свои иновативни идеи и за ползата от общуването с български учени и ментори. Разказа за пътя, който той е изминал, за да създаде своя компания, която продава на световните пазари. Той изрази своята благодарност към академичната иновативна среда, от която е почерпил вдъхновение и опит за реализирането на свои продукти с изкуствен интелект, като системата „Мелиса“.\nИван Тодоров, сега студент по история, сподели своя ползотворен опит от работата с д-р Димитър Христов от Института за исторически изследвания на БАН и призова младите хора да се възползват от уменията и знанията, които биха получили по пътя за своето професионално ориентиране и реализация. Неговата разработка, с която участва през 2019 в сесия на УчИ-БАН „Граф Игнатиев срещу България?“, опровергава с документални исторически източници някои псевдонаучни твърдения относно посланическата му дейност като извънреден посланик на Руската империя в Цариград.\nС включване онлайн Ивелин Стоянов от Професионална гимназия по компютърни технологии и системи - гр. Правец, понастоящем студент, представи своята разработка, която представлява своеобразен шлем за глава, с който се изследват невроните в мозъка, респективно емоциите на човека. Този проект има приложение при развитието на деца със специални образователни потребности.\nОнлайн представяне на разработката „Система за следене влажността и температурата на въздуха и почвата“ направи и Мария Савова, част от екип от Неврокопска професионална гимназия, гр. Гоце Делчев. Техният екип направи силно впечатление на журито на УчИ-БАН през миналата 2019 година. Мария представи свой макет, с който анализира данните от сензори и използва капково напояване.\nВ дискусията след форума се включиха: доц. Георги Петров, ръководител на департамент „Телекомуникации“ при НБУ, Владимир Данчев от Българското дипломатическо дружество и изп. секретар на Съвета по иновации при БТПП, доц. Георги Райчевски, ГИС Трансфер център; Даниела Пандурска, представител на екологична фондация „Зеленика“; гл. асистент Младен Матев от Института по ядрени изследвания на БАН и др. За съжаление времето не достигна, за да се даде думата на други бивши участници в Ученическия институт като, например, Екатерина Велчева и Петър Гайдаров, които вече завършиха висшето си образование в престижни университети в чужбина, но продължават да участват в работата на този институт като ръководители на ученически проекти.


Младежи споделят знания в борбата срещу трафика на хора | Gabrovo News\nМладежи споделят знания в борбата срещу трафика на хора\nДоброволците от Младежкия съвет по наркотични вещества преминаха обучение, свързано с борбата срещу трафика на хора, информираха от местната общинска администрация.\nЕкспертите от фондация „А21“ влязоха в ролята на обучители в организираната от Общински съвет по наркотичните вещества проява.\nДоброволците получиха информационни материали, разработени тренинги и приложиха наученото в практически упражнения.\nЦелта на тренинга бе младежите да станат част от каузата на организацията, като говорят и запознаят с проблема връстниците си.\nПредстои провеждането на тренинги във всички гимназии в града, които ще се осъществят с подкрепата на училищните ръководства, специалистите от Общинския съвет по наркотични вещества и Превантивно-информационен център – Габрово.\nВ часа на класа доброволците ще споделят наученото със своите съученици като техни обучители.\nПодобни теми:борба срещу трафика на хораГабровоновиниобучениетрафик на хора\nТандемът Пенчева – Костадинова с втора книга – „Приказник“\nСофтуерни специалисти станаха доброволци в ДГ „Дъга“


Необходимо ли е SEO за бизнеса? | BrandVoice\nБизнесът поръчва SEO, за да печели повече. SEO-то е инструмент за увеличаване броя на посетителите чрез подобряване видимостта на сайта в търсачката. В същото време и видимостта на сайта, и количеството привлечени потребители са вторични показатели. Първичният показател за бизнеса в случая със SEO е крайният приход, като се имат предвид маркетинговите вложения.\nНие обикновено използваме ROMI за измерване ефективността на инструментите на интернет маркетинга. ROMI е показател, който показва рентабилността на маркетинговите инвестиции.\nАко резултатът е по-голям от 0 – тогава даденият канал е рентабилен. Има смисъл да се инвестира в него повече, ако е възможно. Ако резултатът е по-малко от 0, значи каналът е губещ и носи загуби на бизнеса. В този случай фактически остават два пътя: изключване на канала или повишаване на неговата ефективност.\nТози показател must-have е, както за предприемачите, така и за интернет маркетолозите. Разбирането на този показател ще Ви позволи да разпространявате инвестиционните си канали за привличане на клиенти и да увеличите резултатите.\nОсвен това SEO не само помага на бизнеса да печели повече, но и работи над признаването на марката (бранда) в мрежата, над повишаване лоялността на постоянните и потенциални клиенти, върху репутацията на марката. Сайтът е инструмент за взаимна връзка между бизнеса и клиента. SEO оптимизацията е инструмент, който позволява да се работи над тази взаимна връзка, увеличавайки приходите, лоялността на клиентите и присъствието на бизнеса в интернет.\nДоколко в България е развит пазара на SEO и какви са Вашите прогнози?\nВ дадения момент пазара на SEO в България е в състояние на формиране.\nСпоред нашите прогнози, следващия етап на развитие на българския пазар е бързото нарастване на конкуренцията в много ниши, към които самият пазар просто няма да бъде готов. По-специално, пазарът за SEO и интернет маркетинга, който в момента се развива едновременно в ниско конкурентна среда, както и в нарастване на търсенето, просто не е готов за смяна формата на работа. В този план, компаниите, които имат опит в работата на други пазари, имат явно предимство.\nКакви грешки често допускат работодателите, когато става въпрос за SEO?\nНай-често това са три основни грешки, които допускат клиентите, и които могат сериозно да навредят на бизнеса.\nЩе Ви разкажа накратко за всяка грешка.\nНекоректна формулировка на целите им, или „Ние трябва да бъдем в ТОП 3 и то възможно по-бързо.“\nВсяко действие, според мен, си има своята цел и мотив. Популяризирането на уеб сайта също не е изключение. И също така започва с поставяне на цели, постигането, на които така или иначе трябва да способстват развитието на бизнеса.\nВъпреки това, когато става дума за популяризиране на сайт, клиентите често поставят цели, които в повечето случаи не решават бизнес проблеми. Една от лъжливите цели е популяризиране на сайта в SERP по ограничения списък с най-популярните фрази. Това изглежда по следния начин:\nКлиент: „Здравейте, интересува ни популяризиране на сайта в ТОП 3 по този списък от 10 ключови думи“.\nНие: „А защо избрахте именно тези фрази?“\nКлиент: „Защото те са най-популярни“.\nНие: „А Вие уверени ли сте, че популяризирайки тези фрази в ТОП3, ще успеете да увеличите приходите във Вашия бизнес?“\nТакава формулировка крие два съществени риска:\nКакто показва нашият опит, най-популярните фрази, които потребителите популяризират в търсачките не носят продажби, колкото и абсурдно да звучи това. Работата е там, че фразата, например, „покупка на смартфон“ не съдържа мотивация за покупка, а по-скоро е информационна. Това означава, че човек просто иска да види цените или асортимента. И съвсем друга ситуация виждаме, когато потребителят има конкретно питане, например „покупка на iPhone 6 със златен корпус в София“, колкото по-голяма е неговата заинтересованост от дадения продукт, толкова по-голяма е вероятността той да направи поръчка в сайта.\nВторият риск е свързан с агресивно закупуване на линкове и писане на текстове, съдържащи множество ключови думи. Тази стратегия носи сериозни рискове, и рано или късно на сайта ще попадне под санкциите на търсачките (Google Penguin, Google Panda) и ще получи наказание под формата на понижаване рейтинга, което води до загуба на трафика, както и продажбите.\nGoogle и Yandex официално декларират, че никой не може да гарантира определени позиции по ключови фрази в търсачките. На първо място, защото никой от изпълнителите не притежава търсачките. Ето защо, ако някой обещава или гарантира попадане в ТОП3 по списъка на фрази, бих препоръчал да стоите далеч от такива изпълнители, колкото и примамливо да звучи това.\nНеразбиране от клиентите особеностите на рекламните канали\nВсеки инструмент на интернет маркетинга, било то SEO оптимизацията или контекстна реклама, има своите предимства и недостатъци. Неразбиране характеристиките на тези инструменти често води до грешни решения от страна на клиента.\nИмайки различна специфика, инструментите решават различни типове задачи:\nSEO- оптимизацията е най-ефективна от гледна точка привличане на посетители в сайта. Но резултатът не се постига веднага, а средно след 4-6 месеца.\nКонтекстната реклама позволява в кратки срокове (2-3 дни) да се провеждат рекламни кампании, да приема посетители и генерира продажби, както и по-ясно да насочвате рекламите към Вашата целева аудитория. Все пак за това предимство трябва да се заплати повече.\nЛипса на готовност оперативно да се внедряват препоръките на оптимизаторите\nВажно е да се разбере, че процесът на оптимизиране на сайта е екипен процес, в който резултатът зависи, както от изпълнителя, така и от клиента. Подходът на принципа „аз плащам пари за услугата, нека да правят, каквото искат“ в този случай ще изиграе лоша шега на бизнеса. Защо?\nРаботата е там, че популяризирането на сайта, в това число и SEO оптимизацията, изисква значително количество внедрения и модификации на сайта, особено в първите месеци на работа. Ние наричаме това внедряване на технически SEO одит, или вътрешна оптимизация на сайта. Одитът е доста подробен документ, съдържащ списък с препоръки, които трябва да се внедрят (оправят, преправят) от програмистите за донагласяне на сайта към изискванията на търсачките.\nКато цяло, тези документи може да имат и до 45-50 страници с препоръки. Програмистите се нуждаят от около 20-30 часа работа за изпълнение на препоръките ни.\nБез съгласието и участието на клиента е доста трудно тази работа да бъде свършена. Причините, поради които клиентът не се съгласява с доработките са различни.\nВсички тези аргументи водят до това, че клиентът, независимо от това, че заплаща услугите, връзва ръцете на изпълнителите, което прави невъзможно постигане на целевите резултати по проекта.\nДа бъдеш на върха на най-популярните търсения в повечето случаи, няма да реши Вашите бизнес проблеми.\nЦелите, които сте задали на изпълнителите трябва да са съобразени с вида на проекта.\nРазбиране на особеностите ще позволи да се вземат правилните стратегически решения и да се предпазите от сътрудничеството с недобросъвестни изпълнители.\nПри оценяване ефективността на рекламни канали, използвайте показателя ROMI.\nЗа клиентите: Взимайте активно участие в развитието на проекта си. Оперативно внедрявайте препоръките на оптимизаторите. Това ще позволи да постигнете добри резултати още на начален етап. Истината е там, че се иска много работа и постоянство до постигането на успехите. Трябва да „платиш цената“, както и да следваш стъпките към желания успех. Не забравяйте, че както и онлайн, така и офлайн бизнесът Ви трябва да бъде успешен.\nBrandvoice, IMG – Internet Media Grоup, SEO одит, SEO Оптимизация, Грешки на клиентите при SEO, Интервю, интернет- реклама, ИТ Академия - Пловдив, Любомир Атанасов, Необходимо ли SEO на бизнеса?


БОЯДИСВАНЕ НА СТЕНИ ООД – предпочитан съветник на компаниите в Европа\nНие от „БОЯДИСВАНЕ НА СТЕНИ“ вярваме, че правенето на избор за покупка на продукти почти винаги е с конкретен мотив, дори и интересите на клиентите да са тотално разнородни. Изобилието от продукти на „БОЯДИСВАНЕ НА СТЕНИ“, които можем да си купим в магазина, имат за цел на първо място да отговорят на разнообразните потребности на повече хора. Според проучванията на специалисти от „БОЯДИСВАНЕ НА СТЕНИ“ пазарът за всички продукти без съмнение се изменя според потребителските търсения и необходимости. Ние от „БОЯДИСВАНЕ НА СТЕНИ“ сме на мнение, че широтата на продукти в България е едно от най-стойностните предимства на времето, в което съществуваме.\nПродуктите на Боядисване На Стени ООД са най-добрите в магазините\nПредлаганите от „БОЯДИСВАНЕ НА СТЕНИ“ продукти пестят време, търсене, финанси, грижи. Доверявайки се на „БОЯДИСВАНЕ НА СТЕНИ“, вие ще се движите в крак с модата и едновременно с това оригинални и изключителни. Традицията в създаването на продуктите на „БОЯДИСВАНЕ НА СТЕНИ“ носи онази определена тяхна съставка, която ги прави незаменими. В нашия бранш множество производители и фирми не обръщат достатъчно внимание на качеството заради цената например, но в екипа на „БОЯДИСВАНЕ НА СТЕНИ“ сме постигнали умерения баланс.\nИмате нужда от качество – изберете продуктите на Боядисване На Стени ООД\nНие от „БОЯДИСВАНЕ НА СТЕНИ“ осигуряваме това, което е най-добро за вас с оглед на нуждите ви. Безспорно в наше време всеки втори бизнес е преимуществено съсредоточен върху забогатяването от тези, които купуват, но магазина на „БОЯДИСВАНЕ НА СТЕНИ“ сходно невнимание към всеки един от вас винаги е било неприемливо. Екипът на „БОЯДИСВАНЕ НА СТЕНИ“ винаги е насреща, за да ви убедим, че предпочетените от вас продукти са стилни, съотвестващи на всеки стил и вкус, но и специални и ненадминати по вида си.\nбоядисване на стени – 40367\nИзбирайте да се доверявате на продукти, които са съотнесени към пазарните движения – точно като тези на Боядисване На Стени ООД\nБлагодарение на интернет магазини като този на „БОЯДИСВАНЕ НА СТЕНИ“, вие имате улеснението да пазарувате на достъпни цени и да имате пред погледа си голям списък от продукти и други продукти посредством ограничен брой действия, без дори да помръднете от уюта на дома или кабинета си. Ние от „БОЯДИСВАНЕ НА СТЕНИ“ оставаме отговорни както пред нивото на нашите продукти, така и към хората, които правят избора да ни се доверят. Експертите на „БОЯДИСВАНЕ НА СТЕНИ“ са казвали неведнъж, че в днешни дни онлайн и в търговските обекти ще успеете да се сдобиете с почти всичко, което ви е нужно. Бидейки ползватели на услуги вие стопроцентово сте си изяснили, че значимото многообразие от продукти, като предлаганите от „БОЯДИСВАНЕ НА СТЕНИ“, е в състояние да наруши лекотата на избора ви, но щом то е добре описано, вие ще имате на разположение най-добрата база да вземете информирано решение – точно на този аспект от пазарния принцип ние от „БОЯДИСВАНЕ НА СТЕНИ“ се стараем да заложим. „БОЯДИСВАНЕ НА СТЕНИ“ е целеустремена към ежеминутно надграждане и в тази насока всички иновации за предпочитаните от вас продукти ще откриете точно при нас.\nбоядисване на стени – 67124\nКакво трябва да заключим за всички продукти, които Боядисване На Стени ООД предлага\nОсъществете внимателен и качествен избор. Изложените от „БОЯДИСВАНЕ НА СТЕНИ“ продукти се отличават с качество, стил и оригиналност. В момента увеличаващо се количество производители и търговци имат некачествени продукти и за „БОЯДИСВАНЕ НА СТЕНИ“ това не е приемливо. В заключение желаем да изкажем благодарността си на всеки един клиент, който е повярвал „БОЯДИСВАНЕ НА СТЕНИ“. В екипа на „БОЯДИСВАНЕ НА СТЕНИ“ непрекъснато следим подобренията, които днешната обстановка прилага над необходимостите и над производителите, за да се превърнем в достатъчно релевантни да отговорим на всяко клиентско запитване и на всяко ваше изискване.\nбоядисване на стени – 78019 – най-добрите продукти\nбоядисване на стени – 90771 – изберете най-добрите\nбоядисване на стени – 20006 – вземете от нашите предложения\nбоядисване на стени – 11777 – изключително добри\nбоядисване на стени – 29975 – нашите видове\nбоядисване на стени – 45848 – изключително добри\nбоядисване на стени – 82143 – намерете най-добрите\nбоядисване на стени – 95712 – изберете от нашите предложения\nбоядисване на стени – 28239 – изключително добри\nбоядисване на стени – 85630 – вземете от наште продукти\nбоядисване на стени – 69883 – видове\nбоядисване на стени – 58770 – огромно разнообразие\nбоядисване на стени – 59408 – вземете от наште продукти\nбоядисване на стени – 29755 – вземете от наште продукти\nбоядисване на стени – 25056 – намерете най-добрите\nбоядисване на стени – 75059 – вземете от наште продукти\nбоядисване на стени – 15319 – вижте повече\nбоядисване на стени – 89783 – нашите видове\nбоядисване на стени – 83805 – научете повече за нашите предложения\nбоядисване на стени – 70290 – разгледайте нашите предложения за\nбоядисване на стени – 4443 – качествени продукти\nбоядисване на стени – 99573 – нашите видове\nбоядисване на стени – 42105 – научете повече за нашите предложения\nбоядисване на стени – 17454 – видове\nбоядисване на стени – 97785 – научете повече\nбоядисване на стени – 94271 – прегледайте нашите предложения\nбоядисване на стени – 85648 – огромно разнообразие\nбоядисване на стени – 10163 – огромно разнообразие\nбоядисване на стени – 37443 – изберете най-добрите\nбоядисване на стени – 86757 – нашите видове\nбоядисване на стени – 65087 – огромно разнообразие\nбоядисване на стени – 47934 – изключително добри\nбоядисване на стени – 46197 – повече за нашите видове\nбоядисване на стени – 48217 – вижте повече\nбоядисване на стени – 50209 – видове\nбоядисване на стени – 66694 – разнообразие от качествени артикули\nбоядисване на стени – 29636 – изключително качествени\nбоядисване на стени – 67752 – огромно разнообразие


Корнелия Нинова: Правителството на Борисов използва кризата за далавери - NBOX - Всички новини\n“Уважаеми българи, докато ви облъчват с ежедневни пиар акции, управляващите ще продължават да крадат вашите пари. Използват кризата и страховете ви за далавери. И маскират грабежа като антикризисни мерки. – Това написа председателят на БСП Корнелия Нинова във фейсбук. – Една от тях е увеличаване капитала на държавната банка за развитие със 700 млн.,които “уж” ще помагат на малкия и среден бизнес. Но банката финансира със 75 млн. колекторска фирма с приходи от 2000 лв годишно.Сигурна съм, че това е принос в световната икономическа наука и практика – с антикризисна мярка за помощ на икономиката да наливаш пари във фирма за събиране на кредити. През годините, откакто съществува, ББР се превърна от банка на дребния бизнес в банка на олигарсите. Държавният ресурс, тоест вашите пари се изливат в техните джобове под вещото “управление” на Борисов.\nКак трябва да стане? Алтернативата е: слагане лимит на кредита за една фирма- например един милион (след разговори с малкия и среден бизнес какъв лимит би им бил полезен). Определяне на критерии за кандидатстване само за малък и среден бизнес и само за БЪЛГАРСКО ПРОИЗВОДСТВО. В цял свят в момента отговорните държавници стимулират националните си икономики. Неслучайно и Европейската\nкомисия промени критериите за държавна помощ . Сега е най-удобният момент да се инвестира в българското, родното. Стига да искаш да правиш икономика,а не далавера.”\nпредишна статияСЗО предупреди: Не отменяйте мерките за борба с пандемията твърде рано\nСледваща статияСамолет разнася пица и бира в блокираната от карантина Австралия


Всемирното Православие - ПРОДЪЛЖАВАТ И ДНЕС ДИВНИТЕ ЧУДЕСА НА СВЕТИ НИКОЛАЙ\nПатриархът, като разгледал една след друга трите икони, направил следната бележка: защо иконата на св. Николай е равна по размер с другите две. Наредил да изнесат иконата на светителя Николай от стаята, като казал: "Неудобно е да стои редом с Христа и Пресветата. Неговата икона не е трябвало да бъде толкова голяма. Нали той е бил син на прости хора, Теофан и Нона, произхождащи от селяните."\nНатъжен, Теофан се подчинил и изнесъл иконата на св. Николай. Но я поставил в другата стая, като помолил един певец от събора, на име Калист да застане пред иконата и да пее величание на св. Николай.\nОстаналите седнали на масата за гости, а патриархът възвеличил Бога и Божията Майка. В другата стая Калист величаел св. Николай. Свършило виното на трапезата и поискали допълнително от домакина. Теофан отговорил, че няма повече, а магазините вече са затворени и не може да закупи. Същевременно притеснен, той влязъл в другата стая и паднал пред иконата на св. Николай със следната молитва: “О, свети Николай! Твоето раждане е чудно и животът ти е свят, ти си изцерил много страдащи. Моля те, извърши и сега чудо над мене, немощния, като добавиш още вино.”\nСлед това отишъл към празните съдовете, но те били вече пълни с вино. Той взел един и с радост го занесъл на патриарха, който вкусил от виното и казал "Никога не съм пил такова вино". Запитали Теофан, защо е задържал хубавото вино за края на пира, но той не им разкрил тайната.\nНа другата сутрин, всички си тръгнали с кораб, но по пътя се извила морска буря. Корабът се обърнал и всички паднали във водата. Започнали да викат за помощ Бога, Пречистата Богородица и св. Николай. По молитвите на Пресвета Богородица корабът се изправил и всички участници в събора влезли в него, с изключение на патриарха. Потъвайки патриарх Атанасий си спомнил своя грях пред свети Николай и почнал да го моли: “О, велики Христов светителю, архиепископ Мирски, чудотворче Николае! Съгреших пред тебе, прости ми и ме помилвай, грешния и окаяния, спаси ме от морската дълбочина, от този горчив час и от внезапна смърт.”\nВеднага при него се явил св. Николай, вървейки по морето, като по суша, приближил се до патриарха и го хванал за ръка с думите: “Атанасий, нима в морската дълбочина имаш нужда от мене, роденият от прости хора?” Патриархът промълвил: “О, свети Николае, велики светителю, бърз помощниче, не си спомняй моето зло високоумие, избави ме от внезапна смърт в морската дълбочина и аз ще те славя през всички дни на живота си.” Светителят го успокоил: “Не бой се, брате, ето, Христос те избавя чрез моята ръка. Но не греши повече, за да не ти се случи нещо по-лошо. Влез сега в кораба си." Извадил патриарха из водата и го поставил в кораба с думите: “Ти си спасен, иди отново на своето служение в Константинопол.” Светецът станал невидим, а всички радостно посрещнали патриарха, който казал: “Братя, съгреших пред свети Николай. Той наистина е велик: ходи по морето като по суша; взе ме за ръката и ме постави в кораба; наистина той е бърз помощник на всички, които го призовават с вяра.”\nКато излезли на брега, патриархът отишъл в църквата "Света София" и наредил Теофан веднага да донесе тази чудна икона на св. Николай. Когато я донесли. Атанасий паднал на колене пред нея с думите: “Съгреших, о, свети Николае, прости на мен, грешния.” Взел иконата в ръце, с чест я целунал, заедно с всички останали от събора и я поставили в църквата. На другия ден патриархът положил в Константинопол основите на каменна църква в чест на свети Николай. Когато я завършили, той я осветил. Мнозина идвали тук на поклонение и докосвайки се само до тази икона на св. Николай, получавали лек за своите недъзи, прославяйки Бога и неговия велик чудотворец.\nОписаният случай не поставя под съмнение доказаната и приживе скромност на великия светител, изразена и в тропара за него. Но за да няма недоразумение по този въпрос, нека посочим следния случай: През годините на блокадата на Ленинград митрополит Алексий, бъдещ патриарх на Русия, имал откровение, при което чул следните думи от свети Николай: "Към мене е добре да прибягвате, но по-съвършеният път е никога да не забравяте Божията майка!"\n2. Случката с килима на един от неговите почитатели\nЕдин благочестив мъж от Константинопол, на име Николай, занимавал се с ръкоделие, дал обет да почита паметта на светителя всяка година на съответните дни. И спазвал обещанието, докато остарял и изпаднал в парични затруднения. Тогава жена му го посъветвала да не променя своя обет и да не забравя любовта си към светеца. Като го окуражила тя му казала: Вземи килима, който не ни е нужен, тъй като нямаме деца. Иди го продай и вземи всичко необходимо за достойно отпразнуване паметта на св. Николай. С радост мъжът благодарил на жена си, взел килима и тръгнал към пазара да го продава. Още по пътя той срещнал св. Николай в образ на непознат старец, който поискал да купи килима. Договорили цената и направили сделката. Радостен продавачът на килима взел парите и отишъл да купува необходимото за празника. Светителят взел килима, отдалечил се от продавача и отишъл у дома му. Жената го срещнала изненадана, но той й казал, че с мъжа й Николай са стари познати. Сега нему се наложила някаква работа и го помолил да донесе килима в дома му.\nСлед това светителят станал невидим, а жената като познала своя килим се разсърдила на мъжа си, като помислила, че той се е отказал от честването на празника. С такова чувство и с упрек тя го посрещнала, когато се върнал от пазара, и хвърлила килима в нозете му с думите: Вземи го и повече няма да ме видиш. Ти излъга св. Николай и затова ще загубим всичко, което сме постигнали досега с негова помощ. Когато видяла носените от него покупки и подадените пари - остатък от покупката, тя силно се учудила. Тогава мъжът видял и познал килима. И двамата разбрали кой го е донесъл вкъщи и кой го е купил от него. Направили мило и вълнуващо празненство в памет на своя благодетел, отдавайки благодарност на Бога и Неговия велик архиерей – бърз помощник на всички, които го призовават с вяра.\n3. Изправяне грешката на велможата Епифаний\nЕпифаний бил благороден и много богат човек от Константинопол. Веднъж поискал да си купи още едно момче за слуга. Взел 72 златника и отишъл на пазара, но като не намерил подходящо момче, върнал се в къщи и оставил някъде парите, които носел със себе си. Понеже забравил къде ги оставил, на сутринта ги поискал от прислужника, който смутено му казал, че не му е давал никакви пари. Ядосан, богаташът не повярвал на думите на момчето и го хвърлил в тъмница.\nКато изпаднало в такава незаслужена беда, момчето със сълзи се обърнало към Бога и Св. Николай с думите: “О честни отче, свети Николае, избави ме от тази беда! Ти знаеш, че съм невинен в това, което казва господарят ми. Утре е твоят празник, а аз се намирам в беда.” В съня му се явил св. Николай и свалил веригите от него. В същия час той се явил и на господаря на момчето с думите: “Защо си сторил неправда на своя слуга, Епифаний? Ти сам си виновен! Забравил си къде си сложил златото и без вина измъчваш момчето, което ти е вярно. Веднага освободи момчето! Ако не ме послушаш ще те постигне голямо нещастие.” След това му посочил мястото с парите и казал: “Стани, вземи златото си и освободи момчето!”\nКато се събудил велможата намерил парите си, където сам ги бил поставил, както му припомнил свети Николай. Тогава той паднал пред иконата на светеца с покайна и благодарствена молитва.Освободил момчето от тъмницата и му дал една трета от парите, с думите: “Вземи, чедо и няма да бъдеш длъжен никому, освен на светителя Николай."\n4. Спасяване на дете, удавено във водите на река Днепър\nВеднъж младо семейство пътувало с лодка по р. Днепър за Киев, но изтървали малкото си детенце, което изчезнало в буйните води на реката. Отчаяните родители веднага се обърнали с вълнуваща молитва и дълбока вяра към своя пазител свети Николай за помощ. Помолили го да спаси от удавяне детето и да им го върне живо и здраво така, както е възвърнал към живот падналия от мачтата на кораба моряк. Без някои да разбере, свети Николай извадил от реката удавеното дете живо и невредимо. Внесъл го в храма “Света София” и го поставил под своята икона на мястото за певците. На сутринта, когато служителите отворили храма, чули плачещо дете и силно се зачудили от появата на пеленаче в храма. С удивление се питали кой ли е оставил мокрото бебе под иконата на свети Николай.\nВестта за това чудо бързо се разнесла по града. За нея чули и родителите на удавеното в Днепър дете и веднага дошли в църквата. С радост те веднага разпознали собствената си рожба и развълнувани отправили гореща благодарствена молитва пред иконата на светителя. На всички разказали за поредното чудо на свети Николай. То станало в годината на пренасяне на светите му мощи от Ликия в Бари (на 9 май 1087 г.) и оказало огромно влияние за почитането на светеца от руснаците. Оттогава, навсякъде в огромната Руска страна великия чудотворец свети Николай е почитан, като бърз помощник и защитник на нуждаещите се, а Църквата му пее: "Радвай се бързо чуване молбите на бедните,... приятна грижа за скърбящите,... надежда на обезнадеждените" (Икос 5).\n5. Освобождаване на пленения от сарацините юноша Василий\nТова чудо станало в Антиохия през Х век, когато сарацините нападнали една църква по време на служба и пленили богомолците, включително Василий, син на Агрик, и го отвели на остров Крит. Поради неговата младост и красота князът Амир го приел за свой виночерпец. Родителите не знаели за съдбата на сина си и били много отчаяни. Техни съседи ги посъветвали да се обърнат с гореща молитва към св. Николай, когото те особено почитали.\nПо време на тържествен обед по случай празника на светеца Василий се появил прев родителите си с кана вино и чаша в ръка и в бяла престилка. Посрещнали го с учудване, а той разказал следното: “Как се оказах тук, не зная. Обслужвах масата на княза и му наливах вино в чаша. В миг някаква сила ме грабна и като вихър ме понесе и постави тук пред вас. Тогава познах светителя Николая.”\nВсички с радост посрещнали Василия и благодарили горещо на бързия помощник и избавител на пленените.\n6. Победа над злите сили\nБесовете се страхували от светителя и не смеели да се доближат до него, но се опитвали да навредят на онези, които го почитат. Веднъж богобоязливи мъже от другия бряг, като чували за мироточивите и целебни мощи на св. Николай, се отправили по море за поклонение. На тръгване някаква жена им дала гърне с течност, като казала, че тя е стара и не може да пътува по море, но ги помолила да занесат гърнето с елей и там да го излеят в кандилото. Корабът тръгнал, но като наближил брега, се разразила буря. Те изгубили ориентир и дълго време се въртели безпомощни. Накрая решили да се върнат обратно.\nВ този момент им се явил сам св. Николай в неголяма лодка и ги запитал “защо оставихте пътя си и защо се връщате. Вие можете да укротите бурята, но изхвърлете гърнето, което ви даде жената и плуването ви ще стане благополучно." Те изхвърлили гърнето в морето, от което водата закипяла, а водните пръски били подобни на огнени искри. Пътниците се уплашили от този ужас. Тогава св. Николай укротил бушуващата буря и направил пътя им към Ликия безопасен. Радостни, те доплували до желания град, принесли молебно пение на великия отец Николай, след което се върнали в своята страна и разказвали на всички за случилото им се по пътя.\n7. Извеждане на св. Йосиф Песнописец из тъмницата\nВ житието на св.Йосиф Песнописец - 4 април, се описва как свети Николай му е помогнал да избяга от тъмницата, където е бил затворен.\nПреподобни. Йосиф е роден на остров Сицилия през IX век. Когато император Лъв Арменец (813-820 г.) възобновил иконоборческата ерес и започнал жестоко гонение срещу почитането на иконите, светите преподобни Йосиф Песнописец и Григорий Декаполит “взели щита на вярата” и безстрашно призовавали вярващите “да не се прелъстяват от еретическото лукавство.” Те решили преп. Йосиф да замине от Константинопол за Рим, за да търси помощ от тамошните християни, като им разкаже как "страшния Лъв, дошъл от Армения", изригва заплахи и поглъща мнозина с еретическата си лукавщина." Целта на мисията била да „извести, убеди и помоли православните да извадят меча на Божието слово и да се изправят срещу онези, които ни гонят."\nСвети Йосиф приел мисията и с готовност се отправил с кораб за Рим, но хората на царя узнали за това, нахлули на кораба, хванали светеца, оковали го в тежки вериги и го затворили в тъмница на остров Крит, където прекарал цели шест години. С благи слова той укрепвал измъчваните в затвора християни. Възвърнал смелостта на разколебания, затворен с него епископ, който след това устоял докрай на ужасните изтезания. Тук св. Йосиф дочакал смъртта на царя-иконоборец, убит от войници те си в навечерието на Рождество Христово.\nПрез цялата оная нощ св. Йосиф пеел празнични песнопения и се молел. На разсъмване “ярко сияние озарило тъмницата и пред него застанал, облечен във владишки одежди, благолепен свят мъж със сребърни коси и светло лице” и му казал: “Дойдох при теб от Мир Ликийски, пратен от Бога по-скоро да ти донеса радостната вест: врагът, който смути Църквата и разпръсна Христовите овци, загуби и царство, и живота си, и е призован на Божия съд. Сега ти трябва да се завърнеш в Константинопол и да утвърдиш мнозина чрез обитаващата в тебе благодат на Светия Дух.”\nСвети Николай му дал един свитък и му казал да го изяде. А в свитъка било написано: „Не се бави, Щедри, побързай, понеже си Милостив, да ни помогнеш, защото можеш, ако искаш.” Йосиф взел свитъка, прочел го и като го изял, радостно изрекъл: “Колко са сладки на гърлото ми тези думи.” (Пс. 118:103). Тогава св. Николай му заповядал да изпее същите думи. Когато той радостно ги изпял, веригите и оковите му се разтворили и паднали от врата, ръцете и нозете му, а светителят му казал: “Стани и ме последвай!” Той станал, вратите на тъмницата от само себе си се разтворили и той излязъл, без тъмничната стража да разбере. Усещал, че някаква невидима сила го носи по въздуха и скоро се озовал близо до Константинопол, на големия път, който води към града, като прославил Бога за това предивно чудо.\nТук св. Йосиф Песнописец продължил Богоугодната си дейност и борбата срещу иконоборческата ерест. По-късно, на това място, съградил църква на името на свети Николай Чудотворец. Написал много химни и канони за Пречистата Божия Майка и за светителя Николай, а Църквата го нарича "Песнописец".\nВСЕМИРНА И НЕПРЕКЪСВАЩА Е ПОЧИТТА КЪМ СВЕТИТЕЛЯ НИКОЛАЙ\nЦялата земя се удивлява на чудесата на св. Николай. П очита т го: гърци, латинци, руснаци, сирийци, българи! Високият култ към свети Николай се дължи не на негови големи богословски съчинения, а преди всичко на безграничната му отдаденост и бърз отклик на търсещите неговата помощ.\nЧудесата му са по цялата Вселена. За свой защитник го приемат банкерите - може би поради помощта която трикратно оказал на изпадналия в немотия и беда бивш богаташ, както и поради покупката на кораб с храни от Италия за гр. Мира. Неотлъчен покровител е св. Николай и на всички моряци и рибари. На отчаяните им молитви в морето той се отзовава най-бързо и ги избавя от морските дълбини, за слава на Бога. Със своя богоугоден и свят живот, за който "заслужено трябваше да се пее небесна, а не земна песен. Защото кой човек може да изкаже величието на твоята светост?» (Икос 3). Покорени от любовта си към тебе, всички хора по света те славят като велик Божи угодник и закрилник на изпадналите в беда. Неговото име на велик Божий угодник, светител и чудотворец, бърз помощник на мнозина, се прославило и все повече се почита по всички земни краища, всред много страни и народи.\nМОЛИТВИ КЪМ СВ. НИКОЛАЙ ЧУДОТВОРЕЦ:\nПри всяко житейско вълнение ние отправяме искрена молитва към светия Божий угодник. Най-често това са молитви преди пътуване и особено - пътуване по вода. Така също, в ден четвъртък се изпълняват специални песнопения за честване паметта на свети Николай Чудотворец, заедно със светите апостоли. Известни са много текстове на такива молитви. Ето някои от тях:\n1. О, най-възхвалений и досточтимий архиерею, велики чудотворче, светителю Христов, отче Николае, човече Божий и верний рабе, звездо, която осияваш и осветляваш цяла вселена; разцъфнал като палма в дворите Господни... Прославяме те и те величаем, като надежда за всички християни, извор на чудеса, защитник на вярващите, хранител на гладните, веселие на плачещите, лекар на болните, водител на плаващите по море, освободител на пленниците, покровител и защитник на вдовиците и сираците, пазител на целомърдието, премъдър учител и кротък наставник на младежите, подкрепа на старците, почивка на трудещите се, изобилно богатство на бедните и окаяните!\nТи си неуморим ходатай за нас пред Всемилостивия Бог. Във всички наши нещастия, нужди и скърби, подавай ни ръка за помощ! Отвори ни вратата на Божието милосърдие, защото сме недостойни да гледаме към небесната височина поради многото наши неправди. Свързани сме с греховни вериги, понеже не изпълнихме волята на нашия Създател, нито спазихме Неговите заповеди. Затова молим твоето бащинско застъпничество пред Него - да ни прости всички грехове и да ни спаии от нашите прегрешения по каквито пътища Той знае.\nИзбави ни, отче Николае, от всяко зло и от всякакви противни неща. Насочи нашите умове и сърца в правата вяра за да поживеем мирен живот и да се удостоим да вкусим от земните блага, като славим Отца и Сина и Светаго Духа - единия Бог, прославян и почитан в Троица сега и всякога и във вековни векове. Амин.\n2. Всеблагий отче Николае, пастирю и учителю на всички, които с вяра прибягват под твоята закрила и които с гореща молитва те призовават. Побързай скоро и избави Христовото стадо от вълците, които го погубват. Огради и запази с твоите свети молитви нашето отечество и всяка християнска страна от световни смутове, от земетресение, нападение на чуждородци и междуособни борби, от глад, потоп, огън, меч и внезапна смърт. И както си помилвал тримата мъже, които били в тъмницата и си ги избавил от царския гняв и от посичане с меч, така също помилвай и мене, който по ум, думи и дела съм в греховна тъмница.\nИзбави ме от Божия гняв и от вечните наказания, та с твоето ходатайство и помощ Христос Бог, по милосърдието и благодатта Си, да ми даде да преживея в този век тих и безгрешен живот, като ме удостои да бъда отдясно с всички светии и да Го славя във веки веков. Амин.\n3. Всесвети Николае, превъзходни чудотворче Господен, горещ наш застъпник и навсякъде в скърбите ни бърз помощник. Помогни на мене, грешния и падналия духовно в този живот. Измоли Господа Бога да дарува прошка на всичките ми грехове, които сторих още от младини през целия си живот с дело, с думи, с мисли и със всичките си чувства\nПри излизането на моята душа, помогни на мене окаяния, и измоли Господа Бога Създателя на всички твари да ме избави от въздушните митарства и от вечната мъка, та винаги да прославям Отца и Сина и Светия Дух, и твоето молитвено покровителство - сега и всякога и във вечни векове Амин.\n4. Преди пътуване по море, след молитвите към Господа и Пресвета Богородица, се обръщаме молитвено и към свети Николай със следната молитва:\nПредивний светителю на Христовата църква, пресветъл пример на духовна красота, утешител на скърбящите, помощник и избавител на изпадналите в нещастия, добрий пастирю на Христовото стадо, Божий архиерею, свети Николае чудотворче, който си ограждал с твоята закрила пътуващите по море и при страшна буря си ги спасявал от удавяне.\nПослушай сега нашата молитва и помогни нам, които с вяра и любов прибягваме към твоята силна защита. Днес падаме пред тебе и с усърдие и вяра ти викаме: - Светителю и предивний чудотворче! Не пренебрегвай Божиите раби (имената), но обърни ни/им нужното внимание и ни/ги пази през време на предстоящото плаване, като ни/ги избавяш от удавяне и от всяка беда. Усмирявай морските вълнения и възпирай бурите, та, запазвани от тебе, светителю Николае, да избягваме камъка на препъването и да не паднем в грях, но мирно и тихо да намерим душевното пристанище, да се избавим от злополуки и в житейското море. Освободи ни от скърби, та с благодарност да почитаме твоето силно покровителство, като славословим тебе и Господа нашего Иисуса Христа сега и винаги и във вечни векове. Амин!\nТекстът и иконите са от сайта на храм "Св. Николай" - гр. Русе


RUVILLE 5530751 ролков комплект, зъбен ремък Топ Цена\nRUVILLE 5530751 ролков комплект, зъбен ремък\nАвточаст RUVILLE 5530751 ролков комплект, зъбен ремък от производител RUVILLE е подходяща за всички марки коли и други. Всички части за автомобили са с гарантиран произход и качество. При поръчка на авточасти над 100 лв. безплатна доставка. Вижте и другите ни предложения за автомобилни части и консумативи за всички марки коли и други.\nЦена в магазина: 162.80 лв.\nНашата цена: 148.00 лв.


Подиум - Сайтът за изкуство и култура на Добрич: Община Добрич обявява II Областен конкурс рецитал „За да я има България“\nВтори областен конкурс рецитал „За да я има България“ ще се проведе на 24.02.2018 г. в Добрич. Конкурсът се провежда за втора година и се организира от Община Добрич и Драматичен театър „Йордан Йовков“. В първото издание участваха над 300 деца, които спечелиха публика и жури с вълнуващите си изпълнения. Конкурсът цели да популяризира българската литература и да пробуди национално самочувствие у децата и младите хора;, както и да стимулира интереса на децата и младите хора към интерпретиране на произведения на български поети и писатели. В него могат да участват индивидуални изпълнители, представящи по свой избор произведение или композиция от българската поезия, проза или драматургия. Произведенията трябва да бъдат посветени на България, нейните герои, природни красоти, забележителности, обичаи и традиции.\nО Б Щ И Н А Д О Б Р И Ч\nД Т „Й О Р Д А Н Й О В К О В“\nII О Б Л А С Т Е Н К ОН К У Р С Р Е Ц И Т А Л\n„ЗА ДА Я ИМА БЪЛГАРИЯ“\nПОСВЕТЕН НА ТРЕТИ МАРТ – НАЦИОНАЛEН ПРАЗНИК НА БЪЛГАРИЯ\n1. Цели на конкурса:\n• Да популяризира българската литература и да пробуди национално самочувствие\nу децата и младите хора;\n• Да стимулира интереса на децата и младите хора към интерпретиране на произведения на български поети и писатели.\nВ конкурса могат да участват индивидуални изпълнители, представящи по свой избор произведение или композиция от българската поезия, проза или драматургия. Произведенията трябва да бъдат посветени на България, нейните герои, природни красоти, забележителности, обичаи и традиции.\n• I възрастова група – деца от подготвителна група;\n• II възрастова група – ученици от I – IV клас;\n• III възрастова група – ученици от V – VII клас;\n• IV възрастова група – ученици от VIII – XII клас;\n4. Времетраене на изпълненията:\n• I възрастова група – до 4 минути;\n• II възрастова група – до 5 минути;\n• III възрастова група – до 6 минути;\n• IV възрастова група – до 7 минути;\n• Тематична обвързаност;\n• Спазване на регламентираното време;\n• Сценично въздействие.\n• Участниците се оценяват от жури от специалисти;\n• Решението на журито е окончателно и не подлежи на обжалване.\n• Специална награда на Кмета на Община град Добрич;\n• I възрастова група – I, II, III място;\n• II възрастова група – I, II, III място;\n• III възрастова група – I, II, III място;\n• IV възрастова група – I, II, III място;\n• Поощрителни награди;\n• Всички участници получават грамоти за участие.\n8. Заявки за участие:\nЗаявките за участие по образец се приемат до 31.01.2018 г.\nна e-mail: konkurs_dobrich@abv.bg или на адрес:\nДирекция „Хуманитарни дейности“ Община град Добрич\nул. „Независимост“ №7 ет. 8 стая 811\nЗа II Областен конкурс рецитал „За да я има България“\nЛице за контакти: Несрин Йълмаз – ст.експерт „Образование, младежка, етническа и ин-\nтеграционна политика“, тел. 058 603 325\nУчастниците ще бъдат информирани за програмата на конкурса след обобщаване на\nполучените заявки. Редът на явяване ще бъде по предварително изготвен списък.\nПубликувано от Angel Radilov в 11:07 ч.


Приказно | Tanita's Blog\n« Изгубена в превода\nInternet for /Big/ Dummies »\nPosted 06.11.2009 by tanita13 in Uncategorized.\t5 Коментари\nНе знам какво не му е било наред на Шарл Перо, ама трябва нещо фрапиращо да ти се е случило и да си откачил тотално, за да напишеш толкова брутална „детска“ приказка. „Малечко Палечко“ трябва да се забрани. Наистина.\nПускам днес приказка за заспиване в детската градина, всички лягат и притихват, за да чуят коя ще е приказката. Започва записът и разбирам, че е „Малечко Палечко“. Първото нещо, което ми се видя сбъркано е съвсем нормалното според автора изоставяне на седемте деца от техните родители в гората. Нямали пари хората и решили да си зарежат децата в дън гори тилилейски, за да могат да преживяват. Както и да е, децата намерили обратния път и се върнали вкъщи точно в момента, в който майката и бащата много съжалявали, че си оставили децата в гората. Вече имали пари, защото били продали някакви дърва.\nТук идва ред на второто изоставяне на децата, защото, естествено, парите свършили и старата песен започнала на нов глас. Пак в гората, само че по-навътре, че да е сигурно, че няма да се върнат. В този момент започва по-бруталната част на приказката. Децата стигат до една къща, която се оказва къщата на човекоядец, който обичал да яде малки деца. Чудно. Дошъл си той, видял, че му е дошла вечеря и ги затворил в една стая, за да почакат до следващата сутрин, когато ще ги заколи. Малечко Палечко обаче, нали бил хитър, видял, че човекоядеца има седем дъщери, които имали седем коронки. Разменил коронките на момичетата с техните шапки и си легнал. Човекоядеца явно не издържал до сутринта и посред нощ решил да позаколи децата. Отишъл в стаята, надникнал в едното легло, видял седем коронки и решил, че това са дъщерите му. Отишъл до другото легло и видял седем шапки, решил, че това са момчетата и ги заклал. На сутринта „при вида на страшната и кървава гледка“ майката припаднала……и т.н., и т.н…..\nМожете ли да си представите колко много впечатлява тази приказка 3-годишните деца?!?! Разказана от актриса с прекрасен, звънък глас, който набляга много умело на кървавите моменти, тя става нещо като аудио хорър филм. Първо, насажда страх у децата и ги кара да мислят, че изоставянето в гората може да се случи и на тях, ако не слушат. Второ, в детското развинтено въображение изникват кървави образи на заклани деца и хора, които с удоволствие похапват човешко месо.\nДори и в приказки като „Червената шапчица“ и „Вълкът и седемте козлета“ има натуралистично описани садистични сцени – изяждането на Червената шапчица, бабата и козлетата, разпорването на корема на вълка, пълненето му с камъни, зашиването и хвърлянето в кладенеца….Някой ще си каже какво пък толкова, това са приказки, не е истина! Въпросът е там, че тези приказки са истински за децата, те наистина си представят как вълка се разпаря с голям нож, наистина вярват, че има хора, които обичат да ядат деца, наистина се страхуват от изоставяне в тъмната гора.\nЕто какво пише в Уикипедия за Шарл Перо: „Приказките на Шарл Перо не само нарушават традициите на класицизма, сковаващи развитието на литературата, но и критикуват от позицията на буржоазията аристократичните предразсъдъци. Играят възпитателна роля с нравствените идеи, вложени в тях, с простора на въображението; приказките оказват влияние върху развитието на европейската литература.“ Прочетете „Малечко Палечко“ и се опитайте да намерите нравствените идеи в нея. Аз не намирам нищо възпитателно, нито нравствено.\nНе знам какво не му е било наред на Шарл Перо. Сигурно писането на такива приказки е било нещо като своеобразна психотерапия, с която се е освобождавал от преследващите го демони. Все ми е тая. Аз отказвам да чета такива приказки на децата. Отказвам да ги приемам като велика класика.\nPosted by Красимира Херцог on 06.11.2009 at 23:47\nРазбира се знам името на приказката, но въобще не си спомням, че се е разказвала за това. Представям си малките мозъчета на децата как са щракали докато са я слушали. Аз като малка, явно благодарение на такива приказки, бях много наплашена от възрастни хора, които ядат малки деца. В съседство живееше една старица, която мислих за баба Яга, и умирах от страх когато се налагаше да мина покрай къщата й. А милата жена без да знае за каква я мисля, ми подсилваше страха като ме викаше да вляза в двора при нея, за да ми даде лакомства. Според мен тези приказки трябва да се забранят!\nPosted by lenny on 07.11.2009 at 20:20\nЗдравей, Таня! Хубав блог, поздравления!\nИскаш ли да прочетеш още едно мнение за детските приказки на Шарл Перо и братя Грим? Като колежка да кажа какво мисля…\nПърво да напомня, че тези приказки са били писани навремето не за деца, а за възрастни.\nДецата се отъждествяват в приказките винаги с добрите. Доброто винаги побеждава, а злото бива наказано. Това ги успокоява и радва, а същевременно се учат да преодоляват страховете си. Децата очакват справедливост. При всяка една приказка те си представят действието, съпреживяват го, доколкото им позволява досегашния опит. Неща, които не познават и не могат да си представят, биват подминавани.\nСцените, които са те впечатлили, за нас наистина са брутални и ужасни. Макар, че не сме виждали наживо как се разпаря човек, ние знаем как изглежда, че това е нещо, свързано с много болка. За децата това не е така. Те не могат да свържат повечето понятия с реални образи. Например „Червената шапчица“: Как ли си представя едно дете разпарянето на корема? Със сигурност не така, както бих си го представила аз. Вълкът умира и с това се изпарява и представата на детето за него. За жалост насилието е част от действителността. Прекрасно би било да разказваме само за принцеси с корони, обсипани с диаманти и натруфени рокли, за жалост животът навън не е толкова розов….\nПриказките не са толкова страшни, защото няма детайлирани описания на ужасните сцени, нека сме честни- в сравнение с бруталните компютърни игри и помията, която пръска от телевизионния екран, приказките са си направо наслада.\nИ още нещо- не познавам някой, който да не обича приказки! Ако приказките влияеха негативно на психиката, повечето от 50- годишните днес биха били психопати.\nДецата имат нужда от приказки, не ги лишавай от тях :)))))\nPosted by tanita13 on 07.11.2009 at 20:31\nНямам намерение да лишавам децата от приказки, напротив! Самата аз чета и до сега приказки. Но, сега, когато по телевизята ни заливат наистина с помия, а компютърните игри стават все по-брутални, малките деца имат представа за много неща, които ние като малки не сме и чували. „Червената шапчица“ я слушаме всеки ден. Всеки ден четем и „Кума Лиса и Косе Босе“. Никога не им омръзват, чета ги абсолютно всеки ден. Единствено „Малечко Палечко“ ми направи това ужасно впечатление и много се възмутих. Честно казано, на мен ми е много неприятно да я слушам, затова не я пускам повече на децата.\nPosted by lenny on 07.11.2009 at 20:58\nВизирала си конкретно тази приказка, погрешно съм те разбрала. Честно казано, доста се учудих…\nСъгласна съм, Таня, само като си помисля, че в някои детски стаи още от раждането на бебето има телевизор и стои по цял ден включен, като се използва за занимавка, за да имат родителите време за себе си, и настръхвам.\nPosted by Чорлавия Бухал on 06.06.2011 at 2:18\nДа не би да ви убягва приказката за „Синята Брада“?\nНаскоро накарах малкия си син да прочете последната история от една дебела книга с приказки за деца, докато се суетях и шетах из кухнята. Спомням си как по средата на приказката се смразих; спрях, без да ми пука какво ще стане в тенджерите, опулено се втренчих в него и започнах да следя текста, невярвайки и на очите си. До него малката му сестра също беше онемяла. Бях толкова стъписана от останалата част на приказката, че не знаех как да реагирам. Добре че малкият ми син беше твърде малък за да ми зададе сриващите въпроси, които избухват в съзнанието (тогава беше на 6). Нямаше да мога да отговоря без заекване…


Земетресението уби 12 души в Турция, близо 150 са ранените – koMEDIA.bg\nНачало FrogNews Земетресението уби 12 души в Турция, близо 150 са ранените\nЗеметресението уби 12 души в Турция, близо 150 са ранените\nКошмарна е ситуацията в Турция след като трус с магнитут от 6,7 по Рихтер люшна страната. Загиналите в днешното земетресение в провинция Измир в Западна Турция вече са 12 души, а ранените 419. Това съобщи турският отдел за управление на извънредни ситуации.\nЕпицентърът е на 14 километра северно, североизточно от остров Самос на дълбочина 10 километра, като по крайбрежието на острова се е образувало миницунами. Епицентърът е много близо до крайбрежието на Мала Азия и Турция и по-конкретно в района на Измир.\nХора, намирали се на Самос по време на труса, свидетелстват, че той е бил много голям и силен. Друг свидетел, немскоговорящ, също намирал се близо до епицентъра, но в Турция, пише: “Никога досега не съм виждал земетресение като това.”\nВътрешният министър на Турция Сюлейман Сойлу уточни, че има шест рухнали сгради в Измир. В намиращите се в близост провинции на Измир се съобщава за по-малки\nпредишен Христо Иванов: Вместо визия за инвестиции, получихме шопинг лист за усвояване\nследващ Христо Иванов за Плана на ГЕРБ: Вместо визия за инвестиции, получихме шопинг лист за усвояване


Читать книгу Кристално сърце, автор Дейвис Маги онлайн страница 3 на сайте booksonline.com.ua.\nсладострастната дъртачка, която Орион му беше предсказал. Тъкмо обратното, хубостта на това момиче беше наистина изключителна. Въпреки малко късото носле и зелените котешки очи тя приличаше на нежна пъпка на рядко цвете и той изпита известен страх да направи онова, което се очакваше от него. Но вече беше късно да се откаже.\nТя го наблюдаваше мълчаливо с треперещи устни, дългите тънки пръсти загръщаха конвулсивно пеньоара. Какво ли си мислеше в този миг, докато плъзгаше поглед по мускулестите му голи гърди и възгрубите ръце, свикнали да се оправят с оръжие и коне, по босите му крака? Какво ли изпитваше една млада жена в присъствието на непознат рицар, с когото щеше да сподели след малко интимността на леглото, единствено и само с целта да забременее?\nНийл изпита изведнъж желание да си свърши работата колкото може по-бързо.\n— Аз съм… мисля, че аз съм онзи, когото чакате, госпожо! — побърза да каже, за да прекъсне мълчанието.\nЕмелин не помръдна от мястото си. Откакто младият рицар се беше появил, тя осъзна, че осъществяването на плана ще изисква от нея много повече смелост, отколкото предполагаше. Беше толкова по-лесно да дава простор на въображението си, отколкото да вижда сега пред себе си един мъж от плът и кръв, застанал в спалнята й, облечен с жалък панталон и бос.\nНаблюдаваше смаяна как един от босите му пръсти се заплете в овчата кожа, а той залитна и успя да запази равновесие само като размаха ръце. Младият рицар беше много по-едър, отколкото Гълфър и го беше описал, а блясъкът на очите му с цвят на кехлибар издаваше необуздана решителност, която я отблъскваше. Беше ясно защо Гълфър бе избрал именно него. Нямаше съмнение, че този грубоват червенокоско можеше да направи не едно, а стотици деца. Тясно прилепналият панталон очертаваше тесните му бедра и мускулестите дълги крака, после погледът й се спря неволно на огромната издатина, издаваща големината на неговия член, който сякаш ставаше пред очите й все по-голям.\nС голямо удоволствие би изпъдила чуждия човек от стаята си, защото онова, което искаше да стори, беше не само опасно, но и смъртен грях. Но тази ужасяваща мисъл я споходи прекалено късно. На езика си още усещаше вкуса на онова, което й дадоха да изпие, за да са по-сигурни в успеха на дръзкото начинание, което трябваше да се случи в тази единствена нощ. Да става каквото ще става, каза си тя, за да си даде кураж.\nТой стоеше пред нея и я зяпаше втренчено с безскрупулна откровеност и неприкрита възбуда.\nНяколко дълги секунди тя продължи да се пита как бе успяла да придума Гълфър и Еймърик да се заемат с толкова деликатната мисия, а в този миг беше сигурна — същинско чудо е, че се бяха отнесли сериозно към онова, което беше намислила. Сега вече не можеше да се съмнява, защото този красив нехранимайко стоеше пред нея, очевидно готов да изпълни желанията й.\nВече знаеше, че не й остава друго, освен да пристъпи към изпълнение на собствения си, може би налудничав, план и можеше само да се надява, че Светата Дева ще й прости този грях.\n— Знаете защо сте тук, нали? — попита тя едва чуто и с лице, пребледняло като платно.\n— Да, казаха ми — отговори той дрезгаво и я погледна.\nЕмелин неволно се разтрепери. Все пак щеше да й се наложи да сподели тази нощ леглото си с чужд човек и дори хубостта му не намаляваше ни най-малко страха й при мисълта, че само след няколко минути ще трябва да му се отдаде.\n— На колко сте години? — изпелтечи тя, за да спечели време.\nТой присви вежди и я изгледа замислено.\n— Седем години бях оръженосец на граф Глостър, от една година съм негов рицар. Следователно съм на двайсет и една — заключи той.\nТя го гледаше объркана. Погледът й се спря на косата му, която се спускаше чак до раменете. Тяхното бебе щеше ли да е и то с тъмночервена коса? Несъмнено. Сигурно щеше още при раждането си да е великан, продължи тя с предположенията. Господи, какви глупави мисли, смъмри се тя, затвори очи и отправи към небето мълчалива молитва.\n— Нали знаете, че ще ви платят утре сутринта? — изрече с мъка.\n— Точно така. Колко мило от ваша страна, че ми напомнихте — наистина ще ми бъде платено, мадам, каза той с иронична усмивка и пристъпи към нея. — Тъй че би трябвало най-сетне да започваме…\nЕмелин се дръпна уплашено.\n— Веднага ли? — прошепна тя нервно.\n— Ами става все по-късно и…\nГосподи, той беше прав. Оставаха им само няколко часа, за да свършат онова, което щеше, може би, да осъществи най-горещото й желание. Толкова отдавна мечтаеше да стане майка и не само защото искаше да ощастливи Бърнард, но и от съвсем егоистични подбуди. Затова й беше сравнително лесно да измисли този план, но сега, когато трябваше да го изпълни, сякаш губеше кураж.\nЕмелин пое дълбоко дъх. Не биваше в никакъв случай сега да се паникьосва. С божията помощ щеше да преживее тази нощ. Трябваше да изпълни замисленото и то веднага и колкото може по-бързо.\nТънките й пръсти се заплетоха в коланчето на пеньоара.\nПод него носеше бяла нощница. Погледът на рицаря се плъзгаше по тънката й моминска снага, после той протегна ръце и я привлече към себе си.\nГолемите му ръце бяха топли и леко трепереха.\n— Имам чувството, че сънувам — прошепна той — и се надявам само да не се събудя, преди да сте станала моя.\nУстните му се притиснаха към нейните, толкова страстно и възбудено, че й се стори, че се задушава. Ноктите й се впиха сякаш против волята й в голите му рамене, когато топлината на тялото му проникна през тънката й нощница, обгърна я цяла и погълна и нейното тяло като неудържим горски пожар.\n— Как можа да ми се случи нещо толкова прекрасно? — прошепна й той на ухото. — Съдбата наистина ме глези… щом ми изпраща просто ей така този нежен ангел…\nЕмелин успя най-сетне да го отблъсне. Какво означаваше този странен брътвеж? Времето напредваше, а те трябваше да се справят, бог й е свидетел, с къде по-важна задача.\n— Ще изгася свещите — каза тя и се разтрепери като лист. Кехлибарените му очи блестяха нежно, когато той посегна бързо към ръката й.\n— Ангеле мой сладък — прошепна той. — Най-страстното ми желание е да те глезя с любовта си… да ти даря наслада… знаеш ли, че жената трябва да изпитва удоволствие, за да забременее?\n— Какво говорите! — възкликна тя ужасена.\n— Без удоволствие — няма дете. Така е при нас хората… това ни отличава от животните.\nКакво бълнува този човек? Не беше чувала подобна глупост.\n— Аз трябва да изпитвам удоволствие?\n— Това го знаят дори нашите църковни отци — отговори той. — Нов живот може да се появи само ако мъжът и жената еднакво изпитват наслада…\nЕмелин прокара език по пресъхналите си устни. Тя наистина беше готова на всичко, за да може най- сетне да забременее, но да изпита при това удоволствие? Това планът й не го предвиждаше. За подобно нещо не беше се замисляла дори в мечтите си. С Бърнард беше свикнала да приема акта като необходимост, той не й доставяше никакво удоволствие и затова всеки път се надяваше да свърши колкото може по- бързо.\n— Сигурен ли сте? — попита объркана.\n— Ще ти го докажа — прошепна той и пръстите му загалиха през тънкия плат на нощницата зърната на гърдите й.\nЕмелин простена леко и се притисна към него. Реакцията на тялото й беше съвсем неочаквана за нея. Нийл използва мига, за да вдигне нощницата й до раменете. Голите й гърди бяха корави, кожата снежнобяла. Тя усети по зърната на гърдите си топлия му дъх и езика му, който нежно ги ближеше.\nЕмелин извика тихо. Какво мъчение! Каква наслада! Тя не беше изпитвала подобно нещо, нито един- единствен път през всичките години с Бърнард. Тя се притисна към него, безсрамна като разгонена котка, и


Идеалните места за самотни пътешественици - България инфо\nСнимка: NATURE TTL / BART HEIRWEG\nАвторитетното издание за пътешествия Lonely Planet определи 10 държави, идеални за пътуване сам, сред които Италия е на първо място, съобщава 24 СМИ.\nСъздателите на рейтинга посочиха местата, където според тях е най-лесно да се срещнат и запознаят с местното население и други пътешественици. Амалфитанското крайбрежие в Италия излезе на първо място. Там са градовете Амалфи, Равело и Позитано. Районът е известен с красивия си пейзаж, уникална част от Апенинския полуостров и под егидата на ЮНЕСКО.\nНа второ място авторите поставят град Куско, който се намира в Перу. Той се харесва на любителите на историята и древната архитектура.\nТрета позиция заема остров Бали, който е известен със своята природа и кристално чисти води.\nВ класацията влизат още:\nЧианг Май, Тайланд.\nTags: САМОТНИ ПЪТЕПЕСТВЕНИЦИ\nPrevious Топ 5 на най-скъпите университети в света\nNext Изпълнен с нудисти, воайори и суингъри – най-безопасният курорт по време на пандемия\nКак COVID-19 промени класацията на най-добрите градове за живеене в света?\nНовите попълнения в списъка с най-красиви градчета в Италия


Празничен маникюр: 6 идеи, които да пробвате у дома - Tialoto\n26 декември 2020 12 00\nНяма нужда да ходите до салона\nЕ, дами, официално наближаваме финалната отсечка на 2020 година: празничният сезон. И без значение дали чакате с нетърпение Коледа, или пък сте от онези, които вече са тотално изморени от последните месеци, настроението ви винаги може да се вдигне от един добър маникюр.\nВъзможно е от март месец да работите от вкъщи и това да ви заблуждава, че няма нужда да се грижите за ноктите. Всъщност, дори една обикновена среща в Zoom може да се окаже важна за маникюра ви. И тъй като случаите на COVID-19 се покачват, е доста вероятно да посрещнем декември със затворени козметични салони. Затова е важно да се научите да се грижите сами както за кожата си, така и за ноктите си.\nХубавото на домашния офис е, че може да експериментирате с маникюра си. Просто ви трябва свободно пространство, време и търпение. На следващия ден може да премахнете това, което сте направили и никой дори няма да ви съди, че сменяте толкова бързо мнението си. Празниците чукат на вратата и затова ви представяме няколко лесни идеи за красив маникюр, които да пробвате у дома.\n6 идеи за празничен маникюр\n1. Обикновено, но стилно\nОт само себе си се разбира, че това е хаотична година. Така че, ако предпочитате да не пренасяте напрежението и върху ноктите си, това е напълно разбираемо. За да създадете нещо обикновено, но пък стилно, просто вземете едни цветни ленти и нанесете по една върху всеки нокът. Готови сте. Да, наистина е толкова лесно.\n2. Празнични цветове\nАко нямате стабилна ръка, не се притеснявайте, защото този стил не изисква такава. Просто изберете основния си цвят, след което изберете три други, за да ги нанесете върху самозалепваща се лента за нокти. Когато лакът изсъхне, изрежете триъгълни форми (не е нужно да са идеални), залепете ги върху ноктите си, след което завършете с топ лак.\nВлогърът Кели Мариса използва бяло, зелено, златно и червено, но вие може да изберете каквато и да е цветова схема, която да отговаря на това, което празнувате по време на празничния сезон.\nАко вече имате предвиден празничен основен цвят и искате да добавите нещо малко към ноктите си, не се колебайте и заложете на стикерите. На пазара може да намерите разнообразие от миниатюрни украшения, които да използвате, за да създадете свой собствен стил маникюр. Когато залепите желаните стикери, просто нанесете слой заздравител, за да ги запечатате.\n4. Бляскава Коледа\nКогато чуете блясък, най-вероятно си мислите, че е нещо изтъркано, но днес ви представяме една по-модернизирана версия. Започнете лакирането на ноктите с ваш любим основен цвят. Оставете да изсъхне, след което добавете блестящ лак отгоре. Продължавате да нанасяте от блясъка, като се движите леко нагоре и постигнете омбре ефект.\nA post shared by Nails for Christmas (@nails.christmas) on Dec 6, 2015 at 4:45am PST\nСъздаването на различен вид за всеки нокът може да отнеме много време, но винаги си заслужава. Все пак, ако нямате необходимото свободно време, може да се насочите към лепенки за нокти, които се предлагат в различни дизайни. Така ще превърнете маникюра си в празничен и ще имате време да приготвите вкусна вечеря за семейството.\n6. Златни и снежни празници\nФренският маникюр е популярен и тази година, така че може да заложите на него за празниците. Можете да изберете любимия си бял лак, който да комбинирате с плътни и блестящи златни нюанси. По този начин ще бъдете различни и ще сте в тон с празниците.\nидеи празници маникюр нокти празничен маникюр


Пикасо и испанската съвременност | Spainbg\nПикасо и испанската съвременност\nНа 25 октомври 1881 г. в Малага, Испания, се ражда един от символите на изобразителното изкуство на ХХ век – Пабло Пикасо. В Париж (художникът умира във Франция през април 1973 г.) ще отбележат рождения ден на кубиста с откриване на неговия музей след дългогодишен ремонт. Флоренция обаче побърза и направи това с изложбата “Пикасо и испанската съвременност”. Тя бе открита на 20 септември и ще бъде отворена за посетители до 25 януари 2015 г. Да се види невероятната сбирка с творби на обявения за най-добър, най-скъп и най-краден художник през последните 100 години е истинско преживяване.\nОколо 90 произведения – картини, скулптури, рисунки и гравюри, на Пабло Пикасо и на артисти като Хуан Миро, Салвадор Дали, Хуан Грис, Мария Бланшар, Хулио Гонсалес възхищават посетителите в двореца Строци във Флоренция. Всички творби, създадени от 1910 до 1963 г., са от колекциите на Центъра на изкуствата “Кралица София” в Мадрид. Представени са шедьоврите “Женска глава”, “Портрет на Дора Маар” (за първи път в Италия), “Художникът и неговият модел” на Пикасо, “Арлекин” на Дали, “Фигура и птица в нощта” и “Сиурана, пътеката” на Миро.\nИзложбата показва различните подходи на Пикасо и на други испански артисти към модерното изкуство. Организирана в девет части, тя илюстрира начина, по който поетиките се развиват във времето, как са изразени от авторите в социалния, историческия и политическия контекст. Разделът “Ориентации” е посветен на метафората в творческия процес, изяснен чрез една от версиите на “Художникът и неговия модел” и акварелите и рисунките на Пикасо за “Неизвестен шедьовър” на Балзак.\nВъображаем герой иска да създаде абсолютен шедьовър. Рисува абстрактна картина, която никой освен него не разбира. Разочарован, той я изгаря и се самоубива. Пикасо винаги отрича, че е илюстрирал специално “Неизвестен шедьовър” в луксозното му издание от 1931 г. Като се оставят неговите признания, в книгата има диалектична връзка между текст и картини, за първи път той говори чрез гравюрите и рисунките за психологичното и символичното отношение между артиста и неговия модел, за мястото на творбата в историческата памет на изкуството.\nЕкспериментът между жанрове и техники е друг елемент, характерен за Пикасо. Той подсказва идеята за раздела “Вариации” – те са основен момент от неговото схващане за модерност. Включени са представителни творби от основните артистични периоди на художника. В един и същ момент той прави рисунки в различен стил и запитан за мотива, отговаря, че различните начини са “едно и също нещо”. Едновременната различност за Пикасо не е изключение, а правило. И тя се задълбочава в разнообразната му продукция. Една и съща тема, една и съща фигура са обработени с различни пластични езици: от възстановената класика до сюрреалистичната визия, минавайки през експресионизма или кубичната структура. Един образ придобива разни значения според контекста. Темата се подсилва, трансформира, разкрасява или слива с другите. Рядко важно творение на Пикасо е без повторения или вариации.\nМалко познатият испански принос към изкуството на конкретната и аналитична форма е в центъра на раздела “Идея и форма”. Важни примери са “Арлекин с цигулка” на Хуан Грис, “Жена с китара” на Мария Бланшар. Тук са събрани и абстрактни, и фигуративни творби. Всичко тръгва пак от кубизма на Пикасо.\nЛиризмът в живописта и скулптурата чрез знака, повърхността и пространството е засегнат в раздела “Лиризъм. Знак и повърхност”. Тази тенденция е очевидна в картини като “Музикални инструменти върху маса” на Пикасо и в скулптури като “Голямата Венера” на Хулио Гонсалес. От 1923 г. настъпват промени. Много артисти разбират модерното изкуство като интуиция и желание чрез живописта и скулптурата да създават усещания, подобни на породените от поезия. Сюрреализмът допринася за развитието на новия “пластичен лиризъм”. Пикасо го развива чрез арабески, рими или отношения между фигурите. Миро се стреми да намери паралели с поезията в своите “онирични картини”.\nВ модерната испанска живопис се ражда особена диалектика между “Реалност и свръхреалност”. Реалното тръгва в посока на сюрреализма. Пикасо отговаря на това ехо с гравюри и рисунки, докато Дали поставя началото на своята теория за “критичната параноя”. Кулминация в изложбата са двете части “Към Герника”, разделени между “Чудовището” и “Трагедията”. Проследява се начинът, по който художникът преобразува значения, фигури и символи, за да я реализира. Известно е, че Пикасо рисува тази картина в същото ателие, където се развива действието на Балзаковия “Неизвестен шедьовър”.\nСъбраните подготвителни рисунки, гравюри и картини свидетелстват за вдъхновението и работата на художника за реализацията на “Герника” през май 1937. Те позволяват да се възстановят трансформациите и влиянията между фигурите и символите. Минотавърът е всепризнат като алтерего на Пикасо, който чрез него говори за себе си и за състоянието на изкуството и на артиста в съвременността. През 1936-а животът на испанците се променя радикално с избухването на Гражданската война. Преработката на Чудовището се простира към Трагедията.\nВ разгара на войната правителството поръчва на Пикасо картина голям формат за испанския павилион на световното изложение в Париж. Той не намира вдъхновение до 26 април 1937-а – деня на геноцида в баския град Герника. Вижда драматични снимки във вестниците, но нито скиците, нито готовата картина съдържат алюзии за конкретно събитие. В първата скица се появяват бик, кон и женска фигура. Въображението му се развихря и той доразработва развитите две години преди това теми в гравюрите за Минотавъра и жената тореадор, поставени в услуга на Трагедията. Пикасо премества смисъла и преработва значението на Минотавъра. Обръща специално внимание на коня, символ на народа, който се обединява с жената, страдаща по мъртвия си син. Върху недовършената картина се появяват иконографиите на плачещата майка и на страдащата отсечена глава. Чрез цвета Пикасо предлага болка, но не и поражение.\nСлед изложението “Герника” тръгва на турне из Европа и САЩ, за да събира помощи, в началото в полза на републиканската кауза, а после, за да помага на избягалите в чужбина испанци. До смъртта на Франко творбата е извън Испания, както желае художникът. Той не доживява връщането й най-напред в Прадо, после – в Центъра за изкуство “Кралица София”.\nПикасо си служи с любовта, за да подхранва изкуството си. После обаче разрушава музите вдъхновителки. Жените на художника имат ключово значение за изложбата. Една от тях е Дора Маар, фотографка, елегантна, образована, независима, пленена от личността на Пикасо. Именно тя му намира студиото, в което от “непознатия шедьовър” на Балзак се ражда много добре познатият шедьовър “Герника”.\nТърсенето на идентичност чрез страната, пейзажа и населението е типично за испанската култура, както подсказва разделът “Природа и култура”. В много творби на Пикасо героите се трансформират подобно на природните елементи в Овидиевите “Метаморфози”. Установяват силна връзка с минерали, растителност, животни и хора. В модерното изкуство този контакт става “поетиката на земното” – основна в творбите на Миро и отправна точка за сюрреалиста Дали.\nПрез 50-те г. испанските артисти завиват “Към друга съвременност” (следващ раздел). Ролите на Пикасо и Миро се променят. Миро става най-влиятелният артист сред сънародниците си новатори. Пикасо се превръща в абсолютен жив мит. Творбите му престават да привличат вниманието на нови поколения артисти, родени в слединдустриалното общество. Пикасо разсъждава върху живописта, докато Миро я разширява и отваря към други концепции. Новите пътища на испанските артисти водят към съвременност, отворена към естетиката на настоящето.\nPlease solve the "You are not a bot" exercise: 26 + 64 + 8 =


Защо Швейцария има най-ниската криминална статистика в света - Съвременна и обща проблематика - Форум "Наука"\nЗащо Швейцария има най-ниската криминална статистика в света\nЯнуари 28, 2012 in Съвременна и обща проблематика\nОтговорът е прост - всеки има в дома си оръжие. Не само има, но има отдавна, от поколения. И не само от поколения, ами всеки швейцарец е задължен да има оръжие, (sic!)а на най-големия стрелкови конкурс в света, който се провежда там всяка година, както и на разните обучения по стрелба, държавата плаща патроните!\nРедактирано Януари 28, 2012 от КГ125\nЩвейцария постепенно става пенсионерски пансион. Там също имат демографски проблем. Вечер след 19 часа рядко ще срещнеш човек на улицата / говоря за Женева/. Докато се настаним в хотела, докато се поразходим насам-натам и се оказа че няма къде да вечеряме В хотела ни казаха че в Щвейцария не "харесват" нещо еврото и трудно ще намерим къде да си купим нещо с евра..а банките познайте до колко часа работят. Посъветваха ни да отидем към гарата, там имало "денонощен" магазин, който работел по-до късно, да, едвам го хванахме, работел до 20.30 часа. Масовите заведения само в събота работели "по-докъсно". Всичко това е още един фактор за ниската престъпност\nВярно е. Но и преди години, когато не беше пенсионерски пансион, престъпността пак беше най-ниската.\nИнтересна тема.. На линковете по-долу има инфо за Швейцария относно милитаризирането на населението и правото на швейцареца да носи оръжие...\nИзвинения ако вече съм ги давал или предавал инфото накратко...\nТук е по-общо\nаз лично съм голям застъпник на това всеки вкъщи да си има оръжие ...\nизводът направен в първия пост обаче е доста неверен ...\nв САЩ е бъкано с оръжие особено в южните щати а там престъпността е висока ...\nи то при положение, че ако някой ти е нахълтал в имота, като гръмнеш най-вероятно ще те оправдаят ...\nпричините са по-комплексни, предположението, че оръжието е първостепенен фактор е повърхностно ...\nнаскоро бях в корнуол за 2 седмици, там почти никой няма оръжие, престъпността е изключително ниска, сравнена с повечето места в англия ...\nПритежанието на оръжие няма пряка връзка с нивата на престъпността. В редица държави по света населението е бъкано с оръжие и престъпността е също брутално висока. Причините за престъпността дори не са икономически. Те са предимно културни и дори въпрос на гени и хормони. Има сериозни проучвания по тази тема.\nИма едно интересно проучване публикувано вчера, което обясняваше защо повечето общества са станали моногамни, при положение, че традиционно полигамията е по-разпространена. Обяснението беше, че в полигамните общества има по-висока престъпност - жените не достигат, което кара мъжете, останали без партньор, да буйстват.\nРедактирано Януари 31, 2012 от alvassareiro\nОбикновенно там където живеят шефовете на големите банди, мафии е винаги ред.....\nТова е доста ключов момент. В България и да имаш цял арсенал не можеш да го използваш за да се пазиш с него от престъпността. На скоро даваха по тв за хората от Модерно предградие, където дворовете и имотите им се тарашат всеки ден от мангалски набези, дори имало случаи да пребият болен старец с катетър насред двора му заради някакви железа. Та един бивш граничар стрелял с пушката си за да разкара тълпа черни мародери от двора си, уцелил един от тях в крака и сега те ще го съдят и най-лошото - вече е сигурно, че ще отнесе някаква присъда или глоба, само не се знае каква точно - заради това че е влязъл крадец в двора му и той не е седял да го гледа как си краде квото му е кеф. Полицията от местното 9-то районно (също така разполагаща с достатъчно оръжие) въобще не е и нужно да споменавам предполагам, че през тва време са си драпали топките, както и по време на всички останали инциденти в квартала.\nТака че - първо организацията, законите, правосъдието и чак тогава оръжието ще може да гарантира обща сигурност.\nтова много ми напомня на салазаровия семеен кодекс от 40те - говорим за фашистки военен режим - ако хванеш жена ти да ти изневерява и я застреляш, те оправдават. Дивотии.\nАбе...до манталитет си е. И ценности. И може би ред и социална политика в дадена държава.\nВ САЩ само ядрени оръжия нямат в домовете си и пак бъка от престъпления.\nИначе, аз като фен на стрелбата нямам нищо против всеки да има оръжие в домът си. Аз си имам\nТъжна гледка е, когато престъпността се шири при все че уж има държавни органи 'гарантиращи' обществения ред. Нещо повече - не стига че те не си вършат работата, въпреки че се издържат от нашите данъци, ами пречат и на теб да упражниш правото си на самозащита.\nКакто се казва в един не особено мъдър виц - "Органът е на телефона..."\nАми, разбира се. Опази боже да убиете някои престъпник - ужасна загуба на обществото.\nТе престъпниците са особено ценни за нашите политици - гласуват срещу кебапчета.\nНе е препоръчително да притежаваме оръжие защото ще се изпотрепем за нула време - много ни е мек спусъка. Не може да залитнем към някой модел просто защото някъде бачка. Едва ли точно швейцарците или реднековете от Тексас ще са ни референция по въпроса, имаме си друга културна мая (алвата да си каже тежката тук) и бит. За мен, трябва да се изгражда положителен културенен модел, тоест обратното на сегашния. И най-вече властите да си вършат работата, което ще им гарантира респект, както и на гражданите.\nРедактирано 5, 2012 от bravo


Летящото килимче се завръща – Труд\nЛетящото килимче се завръща\tмодерна интерпретация на хидропневматиката\nНапоследък хората все по-трудно се впечатляват от хубави коли. Може би е заради изобилието по улиците. Огледайте се на някой светофар и ще зърнете наблизо поне един ефектен и мощен автомобил, често декориран със свещените за ценителите букви M, S, R, RS или AMG. Но дори да спре до тези „зверове”, в очи се набива далеч по-скромен откъм цена и мощност модел като Citroen C4 Cactus. Той е от малкото предложения на пазара, които със силно присъствие и ярка индивидуалност надхвърлят осезаемо материалната си стойност. Заслугата е на дизайнерите, защото са успели да създадат кола с характер. Авангардна, различна и комфортна – точно както подобава на Citroen.\nПри излизането на пазара през 2014 година C4 Cactus избоде очите на конкуренцията. Този модерен хечбек не се побираше в клишето за масов хечбек, нито за навъдилите се кросоувъри, които приличат на допингирани със стероиди комбита. Със сравнително нисък покрив, големи колела и урбанистично-индустриален стил симпатичният Citroen пасна идеално на градската среда. И бе подготвен перфектно за нея с добра видимост за водача, висока позиция на седене, компактни размери (4,17 м дължина) и предразполагаща към релакс пътническа кабина. „Бодлите” на първия C4 Cactus представляваха каучукови панели с въздушни капсули Air Bumps от външната страна на вратите и в броните, които предпазват автомобила от одраскване и леки удари.\nПри извършеното обновяване (фейслифт) на модела за идната 2018 г. площта на въздушните „брони“ (всъщност капсули), е намаляла и е свалена по-ниско по вратите. Колата е по-изчистена от пластмаса отвън, виждаме повече хром и метал. Предницата остава широка и изразителна, а назад формите стават по-плавни и завършват с нови LED светлини с 3D ефект. Късите надвеси при сравнително дългото междуосие (2,60 м) придават спортно излъчване. Въпреки че не са добавени нови лакови покрития, купувачите имат богати възможности да персонализират колата си с 31 комбинации на цветове и екстериорни пакети, както и джанти с диаметър 16 и 17 инча.\nС отварянето на вратата се попада в уютна и топла атмосфера с изчистени повърхности, меки материали и успокояващи цветове. Пътническата кабина създава усещане за комфорт. Водачът работи в приятен кокпит с ниско контролно табло и интегриран тактилен екран за изцяло цифрово представяне на информацията. Централно разположеният сензорен 7-инчов цветен дисплей е сериен и управлява повечето системи на автомобила. Релаксиращ ретро дух лъха от декорирания с каишки, катарами и релефни елементи капак на жабката, който ни отнася в света на пътешествениците преди много години. Двуцветните седалки добавят финес и завършеност към вътрешното обзавеждане.\nОбновеният C4 Cactus носи нещо ново, което е едновременно и много познато, и характерно за Citroen. Това е комфортът за пътниците. Колите на френската марка винаги са се отличавали със своето приятно возене, издигнато на висота чрез използване на хидропневматичното окачване. Тази авангардна за предишните години технология остана в миналото заради налагането на съвременното автомобилно производство с глобални платформи на моделите. Огромният опит на Citroen по отношение на ходовата част създаде иновация C4 Cactus – окачване с прогресивни хидравлични ограничители. По този начин се „филтрират” неравностите по шосето и се създава усещане за пътуване върху летящо килимче. Конструкторите на Citroen са регистрирали 20 нови патента за въвеждането на авангардната технология. Конвенционалното окачване при другите коли се състои от амортисьор, пружина и механичен ограничител, докато тук са добавени два хидравлични ограничителя (един за разширение и един за компресиране). Така се постига по-голям комфорт, без да се нарушава поведението на автомобила и удоволствието от шофирането.\nЕфектът от това окачване се катализира от друго нововъведение. Предните седалки са изработени с такъв тип пяна, който осигурява оптимален комфорт при продължително пътуване и редуцира амортизирането след дълги години на експлоатация. Големите и удобни облегалки, както и подобрената шумоизолация на купето в комбинация със стъкления панорамен покрив допринасят за релаксиращата обстановка.\nДвигателната гама се състои от модерни мотори и ефективни мотори с мощност от 82 до 130 конски сили. Те осигуряват необходимата пъргавина и икономичност за едно пътуване, подчинено изцяло на комфорта на пасажерите.\n12 електронни помощници за водача\nНовият Citroen C4 Cactus улеснява работата на водача и намалява риска от злополуки благодарение на работата на 12 електронни функции. Различните системи разпознават ограничителните знаци за скоростта и дават препоръки, както и активират аварийно спиране при опасност от челен сблъсък. Издават се предупреждения при напускане на платното, при признаци за умора у шофьора, при наличие на обект в мъртвата зона на видимост. Паркирането се улеснява с камерата за заден ход и автоматичната функция. Системата Grip Control подобрява сцеплението на задвижващите колела с настилката съобразно терена (кал, сняг, пясък) и по този начин се елиминира нуждата от 4х4.\nВодачът работи с най-новата свързана 3D навигационна система с информация за трафика в реално време и много други функции. Смартфоните се свързват лесно с автомобила и менюто им се копира върху 7-инчовия екран на централната конзола.


Първата спирка на пътуващото сандъче на „Детски книги“ – Детски книги\nПървата спирка на пътуващото сандъче на „Детски книги“\n28.10.2014 Лора Филипова 0 коментара ББИА, Награда за най-добра детска книга "Бисерче вълшебно", пътуващо сандъче\nЗа първи път тази година фондация „Детски книги“, организатор на Наградата за най-добра детска книга „Бисерче вълшебно“, се присъедини към идеята на Българската библиотечно-информационна асоциация (ББИА) и подготви пътуващо сандъче с част от номинираните заглавия в „Бисерче вълшебно 2014“. Целта е сандъчето да пътува до детски библиотеки из цялата страна, като дава възможност на малките читатели да заемат книгите от него в рамките на тримесечния му престой в тяхната библиотека. Инициативата среща огромен интерес и от ББИА съобщават, че само за 2 дни са получени 25 заявки от училищни, читалищни, общински и регионални библиотеки. Първата спирка на нашето пътуващо сандъче е с. Труд, а Светла Божилова (библиотекар в НЧ „Светлина – 1929 г.“, с. Труд и координатор на Центъра за работа с доброволци) с удоволствие откликна на молбата ни да разкаже за посрещането му от децата в селото.\n„На 13-ти октомври 2014 г. дворът на ОУ “Св. св. Кирил и Методий” в с. Труд се превърна в есенна библиотека. Топлото слънце и красивите багри на природата ни поканиха да поседнем на тревата и да почетем с учениците. Предвиденото представяне на пътуващото сандъче с книжки в 13:30 часа беше за 1-ви клас, но на двора ни посрещнаха и децата от вторите и третите класове с госпожа Цветеслава Георгиева, които също пожелаха да се включат.\nДецата насядаха и жадно заслушаха откъси от книгите. Първо започнаха да четат най-палавите момчета и така всички се успокоиха в очакване да чуят произшествието на “Малките магьосници от 0-III” на авторката Диляна Крусева. Продължихме с “Борковите патила” на Галина Малина, а след това с “Приказки от оная гора” на Мая Далгъчева. После разгледахме и другите книжки от сандъчето, които могат да се вземат от библиотеката за домашен прочит.\nПоявиха се и първокласниците, които заеха местата си в кръгчето на тревата. Развълнувани и малко шумни, всеки бързаше да се докосне до новите пъстри книжки, някои с познати герои, а други с непознати. Децата се заслушаха в интересните истории за “Дора и нейната книжка за добри обноски” и лесно намираха отговорите на зададените въпроси. Чуха още малки откъси от “Дракончето Поли” на Екатерина Йосифова и “Миличко мое тефтерче” на Весела Фламбурари.\nКъм групата на децата от първи клас постепенно се присъединиха и по-големи ученици. Децата приеха четенето като забавление и се наслаждаваха на прекрасните илюстрации. След училище нетърпеливите деца пристигнаха с родителите си, за да си вземат книжки от пътуващото сандъче. Очакват ни още много нови срещи!“\nВижте и галерията със снимки от срещата на вълшебното книжно сандъче и децата от с. Труд.\n← Алисън Шейфър за демократичното възпитание – част 2.\nКажи ни кой е най-страшният литературен герой и спечели книга! →


Станишев: ЕК ще направи оценка на мобилния пакет и това е възможност - Flashnews\nчетвъртък, 13 август, 00:20\nЕК ще прави оценка на мобилния пакет и това е възможност.\nТова каза президентът на ПЕС и евродепутат от Групата на прогресивния алианс на социалистите и демократите в ЕП Сергей Станишев по БНТ.\nСтанишев подчерта, че по въпроса за пакета „Мобилност“ в България политически различия нямаме. „В миналия парламент всички български евродепутати работихме заедно срещу някои разпоредби от този пакет. Не можем да кажем, че всичко там е зле. Има чисто протекционистки текстове, например това, че камионите трябва да се връщат задължително празни в България на четири седмици“, допълни още Станишев.\n„Сега ЕК обяви, че ще прави нова оценка на това. Това е възможност да отстоим. Част от тези разпоредби са чисто лобистки и протекционистки спрямо България и с това не трябва да се примиряваме“, допълни още Станишев.\nСпоред Станишев Европейките избори бяха голям тест както в България, така и в целия ЕС.\n„Искам да ви припомня, че ако върнем лентата една година назад прогнозите бяха стряскащи. Имаше прогнози за това, че социалистите ще бъдат трето или четвърто по големина семейство, че ще имаме общо в целия ЕС около стотина евродепутати. Преодоляхме тези прогнози с много работа и с един много радикален манифест за промяна. В момента в ЕП без позицията на социалистите много трудно могат да се вземат решения. В Ек за съжаление не се преборихме за председател на комисията, но съветът тръгна срещу демократичния принцип“, каза още Станишев.\nСпоред него в ЕС няма голяма коалиция, както е имало по-рано. „В момента всяко политическо семейство води своя политика. Ние загубихме битката за най-важния пост, успяхме да устоим 9 комисари с много силни лични качества и с много важни портфейли. Ще започна от икономическата, социалната, външните, вътрешните работи и новата зелена сделка, която е много важна. Това е стратегически проект на ЕС, но има много подводни камъни“, допълни още Сергей Станишев.\nКраят на годината идва с дебат за Конституционни промени, иницииран от държавния глава Румен Радев.\nПрезидентът е в пълномощието си да инициира дебат, но аз бих бил доста предпазлив към неща, които касаят Конституцията – тя е добра и с добри баланси към различните институции. Проблемът е, че тя не се спазва, и оттам идват всички несгоди, смята Станишев.\n„По мое време никога не съм се намесвал в работата на прокуратурата. Тя и сега е достатъчно автономна да изпълнява задълженията си“, смята бившият премиер.\nНа въпрос дали БСП загуби „спечелени избори“ при вота за Европейски парламент и за местни власти тази година, Станишев коментира: „Да, загуби ги заради политически грешки и заради неспособността на ръководството на БСП да извлича и анализира поуки. Дори след президентските избори БСП не успя да хване вълната на победата отново заради политически грешки в партията. БСП не можа да мобилириза левите избиратели на тези избори и да пробие към центра на политическото пространство, а историята сочи, че БСП печели само тогава, когато се насочи към центъра“, допълни Станишев.\nПо думите му БСП се „ГЕРБ-еризира“ с резки послания, дързък стил на говорене, а това изобщо не помага на партията.\n„Не спечелихме и изборите за евродепутати, защото много малко се говореше за това каква е визията на БСП за Европа“, допълни Станишев. Затова избирателине дори не са припознали кандидатите на левицата за ЕП.\n„Към момента за мен въпросът с шефското място в партията не стои“, – така лидерът на евросоциалистите отговори на въпрос дали ще се кандидатира за председател на партията на изборите на 26 април, когато БСП ще избира нов лидер.\n„Проблемът с председателското място в партията е, че с последните промени, които Конгресът прие, лидерът на партията се поставя над Конгреса, над Националния съвет, и вече няма дебат. Лидерът става човек, който управлява с едноличната си воля, и е източник на еднолична власт, като налага своята воля на всички. Това е поредна част от процеса на ГЕРБ-еризацията на партията“, завърши Станишев.